daylette
Dobrý deň začala som prvý krát užívať antikoncepciu daylette a menštruáciu som mala prvý deň normálnu a druhý deň som už skoro nemala na tretí deň už nič. Je to v poriadku alebo sa mam obávať. Ďakujem .
Dobrý deň,
ďakujeme za Vašu otázku.
Poruchy menštruačného cyklu patria medzi časté vedľajšie účinky antikoncepcie Daylette. Vplyvom jej užívania môže mať menštruácia dlhší alebo kratší priebeh, môže byť silnejšia alebo slabšia. Pri tom všetkom sa môže objaviť aj špinenie, či nepravidelné krvácanie. Takéto výkyvy sa často objavujú práve v čase, keď je antikoncepcia nová, t.j. neužívate ju dlhšie ako 3 mesiace. Po tomto období sa zväčša cyklus a jeho intenzita ustáli.
Ak však máte akékoľvek pochybnosti, odporúčam Vám kontaktovať Vášho gynekológa, ktorý Vám podá bližšie informácie.
Prajem pekný zvyšok dňa.
S pozdravom
Mgr. Emma Halás Haluščíková